CELEX: 62008CA0334
Language: da
Date: 2010-07-08 00:00:00
Title: Sag C-334/08: Domstolens dom (Anden Afdeling) af 8. juli 2010 — Europa-Kommissionen mod Den Italienske Republik (Traktatbrud — Unionens egne indtægter — nægtelse af at stille egne indtægter hidrørende fra visse ulovlige toldtilladelser til rådighed for Unionen — force majeure — toldmyndighedernes svigagtige adfærd — medlemsstaternes ansvar — retmæssig kreditering af de fastlagte fordringer i det særskilte regnskab)

28.8.2010   
            
            
               DA
            
            
               Den Europæiske Unions Tidende
            
            
               C 234/5
            
         Domstolens dom (Anden Afdeling) af 8. juli 2010 — Europa-Kommissionen mod Den Italienske Republik
   (Sag C-334/08) (1)
   
   (Traktatbrud - Unionens egne indtægter - nægtelse af at stille egne indtægter hidrørende fra visse ulovlige toldtilladelser til rådighed for Unionen - force majeure - toldmyndighedernes svigagtige adfærd - medlemsstaternes ansvar - retmæssig kreditering af de fastlagte fordringer i det særskilte regnskab)
   2010/C 234/07
   Processprog: italiensk
   
      Parter
   
   
      Sagsøger: Europa-Kommissionen (ved A. Aresu og A. Caeiros, som befuldmægtigede)
   
      Sagsøgt: Den Italienske Republik (ved I. Bruni, som befuldmægtiget, og avvocato dello Stato G. Albenzio)
   
      Intervenient til støtte for den anden part i sagen: Forbundsrepublikken Tyskland (ved M. Lumma og B. Klein, som befuldmægtigede)
   
      Sagens genstand
   
   Traktatbrud — tilsidesættelse af artikel 10 EF og artikel 8 i Rådets afgørelse 2000/597/EF, Euratom af 29. september 2000 om ordningen for De Europæiske Fællesskabers egne indtægter (EFT L 253, s. 42) og artikel 2, 6, 10, 11 og 17 i Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 94/728/EF, Euratom om ordningen for De Europæiske Fællesskabers egne indtægter (EFT L 130, s. 11) — afvisning af at stille egne indtægter hidrørende fra visse ulovlige toldtilladelser til rådighed for Fællesskaberne
   
      Konklusion
   
   
               1)
            
            
               Den Italienske Republik har tilsidesat sine forpligtelser i henhold til artikel 8 i Rådets afgørelse 2000/597/EF, Euratom af 29. september 2000 om ordningen for De Europæiske Fællesskabers egne indtægter samt artikel 2, 6, 10, 11 og 17 i Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 94/728/EF, Euratom om ordningen for Fællesskabernes egne indtægter, idet den har nægtet at stille egne indtægter til rådighed for Kommissionen for De Europæiske Fællesskaber svarende til toldskylden afledt af, at Direzione Compartimentale delle Dogane per le Regioni Puglia e Basilicata i Bari fra den 27. februar 1997 udstedte ulovlige tilladelser til i Taranto at oprette og drive toldlagre af type C efterfulgt af bevillinger til forarbejdning under toldkontrol og aktiv forædling, indtil tilladelserne blev tilbagekaldt den 4. december 2002.
            
         
               2)
            
            
               Den Italienske Republik betaler sagens omkostninger.
            
         
               3)
            
            
               Forbundsrepublikken Tyskland bærer sine egne omkostninger.
            
         
      (1)  EUT C 223 af 30.8.2008.